
Rugăm pe toţi câți au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toți, cărora le ajunge în mani această foaie îi 
rugăm să o cetească;: si dacă o socot de potrivită 
trebuințelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe un . . . 4 cor, 
Pe jumătate de an . . . . 2 » 
Pe trei luni . . . . . . . lo 


Banii să se trimită la Administrația revistei 
„Tara noastră“, Sibiiu — Nagyszeben. Asociaţiune. 





Toți cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile ță- 
rănimii. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folos: de un grai înțeles de 
popor, ca să nu fim siliți a ici schimbării în redacție ar- 
ticolele, 

Pentru articolele bune dăm și o cuvenită răs- 
plată bănească. 

TOVĂRAȘIILE SAU ÎNSOȚIRILE. 


L Rostul tovărăşiilor. 


La alte neamuri, în ţara noastră și în alte ţări, to- 
vărășiile, sau însoțirile: au ajuns pe o treaptă foarte îna- 
intată. Întreagă vieaţa satelor și orașelor este brăzdată 
de fel și fel de tovărășii, cari răspândesc lumină și bu- . 
năstare până și în cea mai umilită colibă. 

Noi, Românii, de aici şi de pretutindeni, nu ne-am 
prea bătut capul cu treaba aceasta mare, menită să schimbe 
starea noastră rea de astăzi cu alta mai bună. Abia în 
„timpul din urmă, vorba şi scrisul, mai ales, se însoțesc 
stăruind tot mai cu putere pentru împământenirea tovă- 
rășiilor si la noi. Ici-colo au urmat și fapte; dar prea 
puține și prea slabe chiar si pentru un mic început. 

Nu încape îndoială că așa nu mai poate merge. 
Tocmai de aceea foaia noastră va stărui mereu pentru 
împrietinirea poporului cu tot felul de tovărășii şi va 
căută să găsească căi și mijloace pentru a și ajută aevea 
înființarea și, pe cât se poate, buna chivernisire a lor. 

In șirele următoare vom da o icoană a deosebitelor 
feluri de tovărășii si asupra rostului lor. 

Este ştiut că toate lucrurile mari s'au făcut şi se fac 
prin însoţirea sau întovărăşirea puterilor. Aceasta se 
întâmplă nu numai în vieața oamenilor, ci și în lumea 
plantelor, si a animalelor. 

Firele- singuratice de muschiu sânt așa de slabe, 
că ele se încovoaie la pământ și sub greutatea unui 
gândăcel. Dar, cum ele cresc îndesite, unul lângă altul, 
adecă în societate, si aceste fire slabe pot face ceva. 


16* 

Muschiul dă adăpost și căldură peste iarnă roadelor de 
arbori, ce au căzut în sinul lui, cât si multor gândăcei 
cari își fac culcuș și dorm în el până iară vine căldura. 
În el își culcă multe animale puii lor. 

Cât de mică și neputincioasă este o albină singură. 

Insoţite însă mai multe mii, într'o coșniță, ele cresc 
cu hrană în timpul verii, zeci de mii de albine tinere, 
dau naștere unui sau mai multor roi, umplu coșnița de 
faguri și adună în anii buni zeci de chilogrami de miere 
pentru sine şi pentru stăpânul lor. 

Aşa e şi în vieața oamenilor. Neputând singuraticii . 
şi chiar nici familiile trăi de sine, despărțiți cu totul unii de 
alții, au simţit trebuinţa de a se însoţi mai mulţi oameni, 
mai multe familii împreună și au format sate și orașe. 

Intrun sat sau oraş vieaţa e mai ușoară si mai 
plăcută. Oamenii se ajută unii pe alții și împreună fac 
lucruri cari singuraticii nu le-ar puteă face. 

Locuitorii unei comune, prin unirea puterilor au zidit . 
biserică, școală si casă comunală, împreună fac și tin 
în stare bună, drumurile și podurile comunei. Numai toți 
împreună pot să ţină: preot, învățător, primar, notar și 
alți diregători ai comunei, cum și ciurdar, stăvar; păcurar, 
purcar, jitari, pădurari ș. a. persoane trebuincioase în 
slujba obștească. 

Trebuinţele oamenilor însă cresc mereu; familia cere 
tot mai mult din zi în zi, asemenea se sporesc trebuinţele 
obștești ale comunei, nu mai puţin se înmulţesc dările 
pentru susținerea miliției (cătanelor), pentru susținerea 
tuturor deregătorilor, începând dela pretor (solgăbirău, 
subprefect) până la căpeteniile ţării, pentru ţinerea în 
stare bună a drumurilor de comitat și ale țării, pentru ` 
poduri, spitale și alte multe, fără seamă multe. 

Cum datele de tot felul San sporit mai mult decât 
orișicând, iar pământul nu se mai sporeşte, ci rămâne 
tot acelaș, îmbucătățindu-se prin înmulțirea treptată a 
oamenilor, am ajuns ca întocmirile de până acum să 
nu mai fie îndestulitoare. Împrejurările nouă cer schimbări, 
prin cari să dăm altă fata vieţii ce, parecă, începe a se 
ofili și tânji. Această schimbare în spre bine o vom puteă 
face însă numai prin însoţirea pe o treaptă neasămănat mai 
mare și mai felurită, decât până acum a puterilor noastre. 

Drept aceea să ne însoțim, cum am spus că fac 
albinele, ca în chipul acesta să avem putinţa de a ne 

O româncă frumoasă. 


luminà şi de a înaintă în bunăstare, biruind astfel mai 
UȘOr și datele cele multe și grele. (Va urmă), 

LOCUINŢA OMULUI. 


Dintre toate bunătăţile pământului sănătatea e averea cea 
mai scumpă a omului. In deşert va avea omul averi peste averi, 
în deşert va avea frumuseţă si înțelepciune, căci lipsindu-i sănă- 
tatea nu se va bucură de ele. 

Câţi bogaţi nu s'ar lipsi de averile lor pentru a-și recăpăta 
sănătatea ? Câţi diregători înalţi nu ar abzice de diregătoriile lor 
bogate numai spre a deveni sănătoși? 

Pentru a ne puteă păstră sănătatea, averea cea mai scumpă, 
încă până o avem în posesiunea noastră să o grijim, căci ușor 
putem să o perdem, dar greu putem să o redobândim. 

Câte feţe palide, câţi oameni lipsiţi de puterea vieţii nu în- 
tâlnim pas de pas? Dacă căutăm răul, fără multă batere de cap, 
îl aflăm în casa de locuit a omului. 

Omul, partea cea mai mare a vieţii sale o petrece închis 
între cei patru păreţi ai casei sale. E tare de lipsă deci ca lo- 
cuinţa în care vieţuim să fie sănătoasă. 

Pentru a aveă o locuinţă sănătoasă trebue să fim cu mare 

„băgare de seamă la edificarea ei; trebue ca aceea să fie înaltă - 
şi destul de spațioasă, pe lângă aceea să aibă ferești înalte și 
mari ca lumina soarelui să poată întră în ea neîmpedecată, căci 
lumina contribue mult la sănătatea omului. 

Intâmplările de toate zilele ne arată, că omul! lipsit de ra- 
zele soarelui e mai palid la faţă, trupul ii e mai greoiu şi înclină 
mai uşor spre boale. Oare, care dintre noi nu a văzut om întem- 
niţat? Oare, nu cu milă îi priveşte faţa palidă şi trupul lipsit de 
agerime ? Cărţile şi medicii ne spun, că o mulţime de boale se- 
vindecă cu lumina soarelui. Întâmplări asemenea acestora, nu 
numai în vieaţa omului vedem, far chiar și în a plantelor. Dacă 
planta e la întunerec oare frunzele ei nu se vor gălbini, și nu 
va încetă de-a crește? Care dintre noi nu a văzut o plantă cum 
se suceşte şi cum se trage în spre lumină. 

Din cele mai sus înşirate se vede, că nu e tot atât a aveă 
orice casă de locuit, şi a avea o casă spațioasă si bine luminată. 
Cea dintâiu îl lipseşte pe om de sănătate, a doua ajută la su- 
sținerea ei. 

Ca locuința noastră să fie sănătoasă nu e deajuns, ca să 
întrunească recerinţele spuse, far e de lipsă ca să fie așezată pe. 
pământ lipsit de umezeală cu faţa spre miază-zi, 

Dupăce în chipul acesta, ne-am edificat casa avem să o în- 
grijim mai departe cu aerizatul. E adevărat, că premenirea aerului 
se întâmplă mai prin păreţi mai prin crepăturile ușii şi ale ferestrilor, 
dar cu toate acestea, o astfel de premenire e prea puţină, se recere 
deci ca timp mai îndelungat să ţinem ferestrile deschise, pentru 
a fi inlocuit aerul stricat al chiliei cu aer proaspăt de afară. 

Durere, dar trebue să recunoaştem, că în privinţa aerizării 
in familiile ţăranilor dela sate stăm de tot slab. Curăţenia şi ae- 
rizarea, în cele mai multe familii e socotită, de lucru domnesc pen- 
tru ceeace ţăranca noastră nu-și rupe timp. Cât de stricat e aerul 
in atari căsi o simte foarte bine preotul si cantorul în ajunul bote- 
zului când umblă cu crucea. De altcum la un aer curat nici 
aşteptă nu ne putem, căci unde în un cuib de căsuţă locuiesc 
8—10 oameni, ba în cele mai multe cazuri aflăm încă și câte o 
oaie cu miel, mai câte un vițel sau purcel, dus în casă pentru a 
fi apărat de frig, ba câte 1—3 găini sau gâște clocind sub un 
-pat apoi şi câte o mata sau două durmecând lipite de cuptorul 
cald, o sfoară plină de vesminte ude puse la uscat și o grămadă 
“de obiele din veacuri nespălate, puse la vârful cuptorului, — nici 
nu pot ca să nu strice aerul. 

„_ Fireşte, că locuitorii acestor căsi de regulă sânt vesteji la 
faţă, iar mişcările lor sânt greoaie. Dacă îi tâlcueşti răul prin aerul 
necurat şi prin lipsa curățeniei din casă, îţi răspunde cu obicinuitele 
vorbe: „că doar şi tata tot aşa a făcut și tot a trăit“! 

Vitele fie vite in grajd afară, iar omul fie stăpân in casă 
şi aceasta îngrijindu-o cu curăţitul şi cu aerizatul ; căci prin necură- 
tenia din casă se sporesc o mulţime de baccili (viermuleţi), cari 
strică sănătăţii omului, ba se sporese o mulţime de gângănii cari 
de cari mai neplăcute, cum sânt stelniţele, purecii, păduchii, mu- | 
ștele şi alte multe. 

Din cele zise despre locuinţa omului, avem să urmăm ur- 
mătoarele legi: l | 

1. Locuinţa să fie spațioasă. 

2. Bine luminată, 

3. Ingrijită, aerizată şi curăţită. 

4... Lipsită de umezeală. 

5. Să fie așezată cu fața spre miază-zi. . 
C 


acova, în Martie 1907. Augustin Ocnean, 

DOMENIILE CORONEI DIN ROMANIA. 


Jalnicile întâmplări prin cari a trecut România în săptă- 
mânile din urmă ne dau prilej să scriem câteva şire despre Do- 
meniile Coroanei din România. Am fi scris neapărat şi dacă bunul 
Dzeu nu trimeteă această pacoste asupra ţării fraţilor noştri. 

Pentru mai bună înţelegere, ne folosim de o pildă asemă- 
nătoare dela noi. În cele mai multe sate de ale noastre preotul 
are în folosinţă, cât trăieşte, câteva jugăre de pământ, adesea şi 
o casă, grajd, grădină ș. a. Aceste se numesc cu un cuvânt eclejie. 
Dupăce moare un preot urmează în folosința eclejiei alt preot. 
Eclejia este averea bisericii şi preotul o are numai în folosinţă 
ca un fel de răsplată a slujbei ce o face bisericii şi poporului. 

In urma marilor vrednicii și a jertfelor pentru înălţarea ţării 
românești regele ei a fost înzestrat în anul 1884 cu 12 moşii 
mari, în deosebite părţi ale ţării. Aceşte moșii cuprind laolaltă 
aproape 120,000 hectare sau mai mult ca de douăori atâtea ju- 
găre loc de arat, fânaţe, pășuni, păduri, vii ş. a. precum și case 
și zidiri trebuincioase plugăriei. Toate aceste se numesc cu două 
cuvinte: Domeniile Coroanei. 

Moşiile aceste rămân ca avere a statului. Numai chivernisirea 
şi folosul ce ele aduc sânt încredințate coroanei. Adecă întocmai 
ca şi eclejiile dela noi. 

Indată, la început, regele a numit ca cârmuitor sau cum îi 
„zice administrator al domeniilor pe domnul Jon Kalinderu, om 

învăţat, înţelept şi cu inimă caldă pentru binele poporului. Ca 

cârmuitori ai deosebitelor moșii au fost numiţi agenţi, iarăş oa- 
meni luminaţi și cu tragere de inimă nu numai pentru regele ci 
şi pentru ţărani sau săteni. ` 

Dupăce domnul Kalinderu a luat în mână chivernisirea ace- 
stor moșii, a început să facă, ce până atunci nu se mai făcuse 
în Tara românească. 

S'au făcut case şi zidiri economice cari să fie o pildă vred- 
nică de urmat pentru toţi. y 

S'au întocmit grădini de pomi şi legumi cu stupării frumoase. 

Moşiile au fost înzestrate cu unelte şi maşini pentruca lu- 
crările să se poată face cât mai bine şi să aducă venite cât mai 
mari. - l 

S'a stăruit neîntrerupt pentru îmbunătăţirea soiurilor de vite, 
cai, oi, porci, galije, cum şi pentru creșterea vermilor de mătasă, 

In satele de pe Domenii s'au zidit școale, biserici şi case 
comunale frumoase, şi s'a stăruit mereu ca preoţii și învățătorii 
cum și toţi ceialalţi cărturari de pe acele moșii să fie adevăraţi 
luminători ai poporului. S'au înfiinţat bibliotece pentru popor, seri- 
indu-se cu chieltuiala Domeniului câteva zeci de cărți bune pe 
seama sătenilor. 

S'au înfiinţat şcoule de meserii şi cursuri de industria agricolă. 

S'au înființat ferestrae, fabrici ș. a. unde poporul a căpătat 
de lucru. 

Pentru ţărani s'au făcut toate înlesnirile cu puţință ca să se. 
poată lumină si să înainteze si în avere. 

Dar cine ar puteă să spună toate inoirile bune şi folositoare 
ce s'au făcut pe Domeniile coroanei, de prea vrednicul om lon 
Kalinderu ? : | 

Se poate zice că aceste moșii sânt tot atâtea şcoale mari și bune 
nu numai pentru poporul din apropiere, ci pentru întreagă țara. 

Dacă pe toate moşiile statului si pe cele boerești din ţară 
se lucră, aşa cum se lucrează de 23 de ani pe Domeniile Co- 
roanei, răscoala din săptămânile trecute de bună samă n'ar fi 
izbucnit. 

* 

Din o scrisoare a domnului Kalinderu trimisă acum de cu- 
rând agenților dela Domenii se vede şi de astădată marea tragere 
de inimă pentru săteni și uşurările ce de nou sunt puse la cale 
pentru binele lor. 

Agenţii sânt îndrumați să facă tocmelile cu sătenii cât mai 
repede și mai regulat. Iată, între altele, ce scrie di Kalinderu: 

„Sunt fericit să constat că pe Domeniile Coroanei aceste 
tocmeli se fac în linişte de d-voastră împreună cu ceilalţi agenţi. 
Asemenea mă bucur de purtarea locuitorilor noştri, cari, în zilele 
grele prin cari a trecut tara, nu s'au lăsat ademeniţi de tulbu- 
rători, ci au avut peste tot o purtare pașnică. In părţile unde 
am fost ameninţaţi din afară au stat chiar gata de apărare; iar 
de curând ne-au trimis telegrame si adrese de mulţămire şi re- 
cunoștință pentru binefacerile ce le-am făcut și apărarea ce le-am 
dat în timpul din urmă. l 

„Acest sentiment care le face cinste, se datoreşte de sigur 
grijei ce le-am purtat încă dela intemeierea Domeniului Coroanei. 
Astfel invoielile noastre nu numai că au fost mai uşoare decât 
cele din împrejurimi, dar au avut totdeauna de ţintă îmbunătă- 
țirea stării lor. 

„Am luat asemenea asupra noastră multe din nevoile lor 
obşteşti, precum: construirea de şcoli, biserici, primării, le-am 
făcut numeroase alte înlesniri și ne-am străduit pentru cultura 
şi moralizarea lor. 

„In acelaş scop vom căută a aveă şi pe viitor toată grija 
pentru locuitori, căci munca noastră e abia la început și va ră- 
mâneă stearpă, dacă nu o yom urmă chiar cu mai multă sârguinţă. 

„Vă invit dar a chibzui de aproape asupra tocmelilor şi, chiar 
dacă nu vi se cer înlesniri, să faceţi în marginile putinţii, căci 
datoria proprietarilor e de a îngriji de muncitori în interesul lor 
propriu. Mai ales, în împrejurările de faţă, iubirea de patrie şi a 
deaproapelui e o datorie pentru toţi şi cu atât mai mult pentru 
noi de a stă întru ajutor la deslegarea nevoilor sătenilor, dela 
care atârnă buna stare a întregei ţări, ;pentru care ne-am stră- 
duit şi înnainte. i 

„Acolo, unde veţi întâmpină piedici sau nedumeriri, îmi veţi 
cere cuvenita deslegare...... 

„Pe lângă partea economică veţi aveă însă în deaproape 
vedere şi pe cea culturală și morală, căci după cum v-am spus 
în atâtea rânduri, îmbunătăţirea stării sătenilor atârnă tot atât 
de mult de cultura lor..... 

„Ştiţi că lumea sufere mult de robia neştiinţei si că numai 
lumina poate îmbunătăţi si păstră cu adevărat bunăstarea omului. 

„Aceste adevăruri s'au dovedit odată mai mult pe timpul 
răscoalelor, când s'au văzut prădând săteni cu avere si oameni 
cari nu-și dedeau seamă de grozăvia faptelor, din cauza neștiinţei. 

© „De aceea vă sfătuese din nou și din tot sufletul a lucră la 
deșteptarea 'sătenilor. Trăiţi în mijlocul lor, mulţi din dvoastră 
vaţi ridicat din popor, aşa că aveţi o îndoită datorie de a le 
sta într'ajutor, povăţuindu-i şi îndemnându-i să se cultive, pentru 
a-și puteă îmbunătăţi starea cât mai curând şi într'un mod trainic, 

„Nu uitaţi. asemenea munca locuitorilor, care nu poate da 
adevărate roade, dacă nu e ocrotită şi mai cu seamă dacă nu 
e îndreptată și făcută cu pricepere. 

„In această privință aveţi destulă practică, veniţi des în atingere 
cu dânșii, şi puteţi să-i sfătuiţi de aproape chiar la faţa locului. 
Cunoaşteţi apoi firea lor, spre a ști ce mijloace să alegeţi pentru 
a ajunge mai sigur la ţel. | 

„In ce priveşte preoţii și învățătorii, aceștia sânt îndatoraţi 
să se ocupe de locuitori şi vă vot da de sigur tot sprijinul pentru 
bunăcreșterea şi luminarea poporului. | 


© BCUCIuj 


ȚARA NOASTRĂ | 255 








„In sfârșit vă cer să puneţi toată căldura, toată inima, în 
lucrarea de înălţare naţională din care această administraţie şi-a 


făcut o datorie de căpetenie.“ 
s * 


Să nădăjduim în sfârşit că toți marii moșieri şi arândaşii 
vor urmă frumoasele pilde ce li se dau pe Domeniile coroanei, 

Cu chipul acesta, nu ne îndoim, se va alungă urgia din 
sufletul ţăranului şi duhul păcii; al îndestulirii şi binelui se va 
sălăşlui iarăș în toate inimile. 


TATA PAMFIL. 


Din povestirile rămase după Ioan Pop Reteganul. 
. (Sfârşit.) 

„Dar n'am cu ce stă la învăţătură, domnule director, că-mi 
trebuese haine şi mâncare, şi cărţi, iar eu n'am cine-mi da cele 
de lipsă, că tată n'am, a picat in revoluţie, mama mi-i săracă 
şi cu o gloată de copii mai mici ca mine; domnul căpitan, care 
ma ţinut de pomană, a murit, si asa nu am cu ce mai sta la 
învățătură“. | l 

0, iubite Pamfile, numai de atâta te căieşti? Vino la mine, 
vei lucrà ce ai lucrat şi la domnul căpitan și vei fi la mine cum 
ai fost la el“. i 

Din minuta aceea rămase Pamfil la directorul şcoalei. li 
lucră tot lucrul și urmă si învăţăturile. 

După ce gătă clasa a patra, merse acasă la mamă-sa. Se 
miră, când îl văzu, cât e de mare şi de spătos, iar când îl! auzi 
odată, vorbind nemţeşte : cu notarășul, nu-și credeă ochilor şi 
urechilor. 

Dar nu stătu mult acasă. După vre-o câteva săptămâni, în 
care timp così şi uscă mai tot fânul de pe moşia mamei sale, 
zise odată cătră mamă-sa: „Mamă, eu de azi într'o săptămână 
plec ijara". 

„Unde, dragul mamii? Doară iar la Năsăud ?* 

„Ba merg dascăl. Am vorbit cu domnul părinte şi cu domnul 
protopop și mau pus dascăl în Valea Sacă, Capăt pe an 40 fl. 
şi de tot copilul 10 cupe de săcară. C’o cale scap și de cătănie, 
că la primăvară îmi vine rândul:. 

„D'apoi bine, dragul mamii. le-a da Dumnezeu sănătate, că-ţi 
dau şi ţie o lecuţă de pâne în mână, că din aceea ni-i putea 
ajută şi pe noi, cât de cât“. 
ji Si când fu colo pe la ziua Crucii, se duse Pamfil in Valea 
Sacă şi prinse a dăscăli. Trăgeau copiii la el, că eră omul bun 
şi blând şi-i învăţă bine, de vedeai cu ochii cum înaintează copiii 
în învățături. Trei ani incheiaţi a stat el dascăl aci, și din sim- 
briuţa ce căpătă nici un ban rău n'a stricat şi nici o cupă de 

săcară n'a folosit pe seamă. lui, tot duceă la masa. lar el trăiă 
de mâncare la popa, că-i învăţă copiii, iar ceva bani mai făcea 
cum scria la notarășul, şi din aceea se îmbrăcă. Apoi haine scumpe 
nu purtà: cioareci albi cu șinoare vinete, o zeche de pănură sură, 
ciobote eftine şi o pălărie albă lată îi erau toate hainele, iar 
schimburi purtà cum îi făcea masa de pânză. 

După trei ani de zile se mulţămi de dăscălie, cu toate că 
voiră oamenii să-i înmulțească plata şi să-l pună şi notarăş, 
numai să stee la ei; dar el nu se mai învoi; prain merge la 
Blaj să gat şcoalele“, ziceà el. 

Asa a şi făcut. Inzădar zicea masa, că uite, aci ai căpătare 
bună, dar acolo vei avea cheltuieli şi n'ai de unde cheltui. EL 
luă în spate desagii, în care eră toată averea, şi nu se opri până 
în Blaj. Directorul de atunci al gimnaziului eră un om vrednic, 
pe cât de învăţat pe atât și de bun. Când' merse Pamfil la el 
şi-i spuse, că iată ar vreă să între în gimnaz, îi zise directorul 
asa: „Bine, voinice, după dreptăţile ce le ai dela Năsăud. eu 
trebue să te iau în gimnaziu, dar uite, e lucrul naibii la mijloc; 
pruncii, cari întră în clasa primă gimnazială, sânt colea dela 11—14, 
mult până la 16 ani, iar tu eşti trecut de 22 ani. De-i voi să 
stai să gaţi clasele gimnaziale, vei fi trecut de 30 de ani până 
să le gati, apoi după aceea va mai trebui să stai 4—5 ani pe 
la şeoalele cele mari până să ajungi la ceva slujbă. N'ar fi oare 
mai bine să întri în preparandie, întrun an o gati şi scapi la 
pâne ?“ 

„Nu, domnule director, zise Pamfil; la preparandie puteam 
stă si în Năsăud, dar eu voiu să urmez învăţăturile mai îvalte 
în gimnaziu, apoi fie ce-a rândui Dumnezeu. De un lucru singur te 
rog, domnule director, de este cumva lipsă în vre-o familie de 
dascăl la copii pentru limba nemţțească, eu aș întra bucuros, 
numai să-mi dee costul pentru învăţătură, că eu atâta am cât 
am pe mine şi hăinicelele din desagi“. | 

Directorul eră unul din călugării cei vestiți ai Blajului, 
şedea. într'o chiliuţă la gimnaziu, unde tot mereu ţineă câte un 
şcolar, să nu fie chiar singur. 

Aci primi pe Pamfil, Dimineaţa ii aducea laptele dela seminar, 
şi pentru această slujbă căpătă şi el un păhar de lapte și o fălie 
de pâne. La ameazi îi aducea costul, și rămânea și pe seama 
lui eàt ti trebuiă; seara-i aduceă cina și iarăș rămâneă și pe 
seama lui ceva. 

Asa stătă câteva zile. Cărţi, din cari să înveţe, îi da direc- 
torul, si el mergeă la școală regulat. Nu trecă însă nici timp 
de o săptămână si se dovedi, că cel mai destoinie şcolar în clasa 
I-a gimnazială e Pamfil Graur, pe care însă ceialalţi şcolari îl 
poreecliseră în minuta, când întrase în școală, „Tata Pamfil“. Si el 
nu se supără, că era într'adevăr mai mare și mai aşezat decât toţi. 

După vre-o săptămână, după ce-l cunoscu directorul mai 
bine: îi zise odată: Voinice, să-ţi spun ceva: „M'am înţeles cu 
domnii profesori si au hotărît, că de voieşti să fi pedel la gim- 

naziu, vei aveă să duci si să aduci poșta, să ţii rând bun în 
clasă şi pentru această slujbă vei aveă 2 fl. pe fiecare lună. Apoi, 
de vrei, poţi stă la.mine, unde vei aveă cele mai neapărat de 
lipsă: casă, căldură, lumină şi câte-o leacă de mâncare, ce ră- 
mâne de mine. Pâne vei căpătă dela gimnaziu. Ori că, de voiești, 
este aci o familie, a doctorului, acolo poţi întră ca. învăţător la 
băieţi pentru limba nemţească, că văd, că o şti bine. Acum odată 
poţi alege“. 

„D'apoi eu ce să aleg? Cum va vreă domnul director, aşă 
să fie. Mulţămese lui Dumnezeu, că ma îndreptat la asa oameni 
buni. 

Acum ajunse directorul la îndoială; ar lăsă pe Pamfil să 
meargă la doctorul, se temeă, că Pamfil s'a gândi, că-l alungă, 
şi una ca asta nu voiă, de oarece prea erà Pamfil un tinăr cum 
se cade; i-ar zice să steie aci, n'aveă pe cine recomandă la doc- 
torul: deci îi zise: „uite, voinice, la domnul doctor deocamdată 
n'am pe cine trimite un om potrivit ca pe tine, deci mergi acolo 
şi te poartă bine, iar când vei aveà lipsă de ceva, vino şi-mi 
spune“. i 

„Mulţămese, domnule director“. 

Si se duse la doctorul unde şedea cu copiii aceluia într'o 
odaie, îi învăţă si repetă cu ei lecţiile, iar în schimb aveă mån- 
care și cortel cum se cade. De școală stă cu amândoauă mânile 
si pe la domnul director se abăteă baremi odată 'n zi. Era bine 
văzut pe tot locul. Si fiind feciorul mare, cu mintea coaptă, și 
fiind şi talentat şi sârguincios, îi eră numai jucărie învățatul. Aga 
trecu un an de zile. Eși la sfârşitul anului, cum se putea prevedeă 
dela început, ca cel mai bun în clasă. Ceilalţi şcolari mergeau 
la Tata Pamfil ca la un adevărat tată, orice temă, cât de grea 
şi încurcată, el li-o descurcă şi la finea anului toţi eșiră bine. 

Ín anul al doilea, când fi într'a H-a clasă gimnazială, băgă 
rugare să-l lase să facă şi examenele de pe clasa a Il-a. Și eși 
bine. De aci încolo merse regulat în fiecare clasă câte un an. 
lar când isprăvi clasa a Vlll-a, se dovedi că-i cel mai copt la 
minte decât toţi ceilalţi şcolari şi cel cu mai bune purtări. 

____ Intră în teologie. Acolo în patru ani termină cursul şi-i veni 
rândul să se căsătorească și să-şi ceară parohie. Aceste două 
lucruri încă le făcu, deşi nu chiar repede, că aci a dat de unele 
piedeci, ce trebuiră delăturate. Adecă, când veni vorba să se că- 
sătorească, dădu de-o piedecă destul de însemnată: El eră omul 
cărţii, cunoştea sute de scrieri dar nici o fată. Pe la petreceri nu 
fusese, cu fete nu făcuse cunoștință, a jucă nu ştia; pe lângă 
acestea mai eră şi sărac — numai hainele le aveă pe el şi în- 
vățătura în cap; hainele de pe el se vedeau că-s cam roase, 
dar învăţătura nu o văd, chiar fetele, mai de loc. Pe lângă ace- 
stea nu eră nici frumos. Ca absolvent de teologie dă să meargă 
și el la o petrecere, unde erau fete și ficiori. Si se minună mult, 
când văzu, cum colegi de ai lui, la cari el le dăduse lecţii din 
cărţi, în umblarea cu fetele sânt atât de iscusiţi, iar el e bâtă 

ca bâtele. Se supără grozav în inima lui. Fetele nici grijă n'aveau, 
că el este cel mai învăţat: ele nici nu aveau de unde sti una 
ca asta: ele se uitau tot la cei ţanţoşi şi guralivi, iar pe el il 
treceau cu vederea, Ce ar fi putut povesti cu el? Despre serii- 
torii latini şi greci? despre filozofii germani? El afară de ace- 
stea nimic nu mai ştiă, iar ele n'aveau de unde şti, că au trăit 
cândva scriitori latini şi greci şi filozofi germani. Deci merse 
din societate cu puţină nădejde să afle păreche din fetele, ce le 
văzuse acolea, 

Dar fă o bună școală pentru el, acea jumătate de zi, ce 
o petrecuse între ele. Se puse omul meu și ceii și lucruri de 
acestea uşurele, ce le pricepeau si fetele, și de altădată, când 
mai luă parte la o petrecere, se desghieţă şi el. Multe îl aflară 
acum mai puţin urit, ca primadată, ba una, fata unui ţăran cu 
stare, care încă se civilizase câţi-va ani la oraş, îl află foarte 
cum se cade. ln urma urmelor numai auzirăm, că „Tata Pamfil“ 
se însoară. Noroc să deie Dumnezeu! Luă pe fata ţăranului ăluia 
şi căpătă și zestre frumușică cu ea. 


| Acum veni rândul să-și capete parohie. Aci va fi mai uşor, 
gândi el, decât la. însurat, că sfinţii părinţi dela Consistor 
mă cunosc mai bine decât fetele. Deci înaintă cerere pentru 
a căpăta o parohie de clasa I, după-ce el stia că a fost cel mai 
bun din toţi teologii. Dar s'a înşelat omul. Dela Consistor primi 
răspunsul, că parohia aceea nu-i de el! In urmă se convinse, că 
acea parohie eră dată, unui fecior de protopop, care aveă bune 
proptele în Consistor, căci luase de nevastă pe nepoata unui 
asesor consistorial. „Adecă nici aici vrednicia nu-i luată în seamă ?“ 
se gândi bietul Pamfile şi băgă rugare pentru o parohie de clasa II. 
Aceasta încă nu o căpătă, — că ziceau sfinţii părinți — aceea 
s'a dat unui preot bătrân cu merite. Pamfil însă n'are nici un 
merit, e cleric absolut şi atâta tot! Acum ceru o parohie de 
clasa a II-a, dar i-se răspunse dela consistor, că nu-l pot pune 
nici acolo, că el nu ştie ungureşte, iar parohia aceea e întrun 
așa loc, că preotul român trebue să știe și ungurește. Deci con- 
cură la o parohie de clasa a IV-a, care i-s'a şi dat. Acea pa- 
rohie este chiar Valea-sacă, unde el fusese dascăl înainte cu 
vre-o 12 ani. Bucuria oamenilor, când îl văzură iarăş în mij- 
locul lor și bucuria si a lui, că nu va mai fi silit să sada la so- 
crus'0. Aci în Valea-sacă e el acum de vre-o 32 de ani, mai 
jos nu Pau putut pune, iar mai sus nu au voit a-l pune. Şi s'a 
cerut, până era tinăr, în câte-va rânduri, să-l ducă într'o pa- 
rohie mai bună, dar parohiile mai bune sânt ale oamenilor cu 
proptele, iar el proptele nu a avut. Dacă a văzut ce-i, şi cum, 
și-a luat gândul de-a mai merge din Valea-sacă, că vedea bine, 
că zădarnic i-a fi. Şi se puse şi-şi făcu o leacă de moşie, crescu 
vite şi le vândă şi cumpără loc; si iarăş crescu vite și iar cum- 
para loc, până avù o moșie frumușică. Și preoteasa incă-i făcea 
mai în tot anul câte-o bucurie, că în cei dintâiu 12 ani avù nici 
mai mult nici mai puţin, ca patru feciori şi patru fete. Dar cu 

fata a patra își puse preoteasa capul. Acum ţinete, Tată Pamifile! 
Creste tu opt copii fără mamă, întrun sat mărginaş si mic şi 
sărac! Aci vin adevăratele lui năcazuri; ari şi gândi și-și res- 
gândi toate zilele bune si rele, ce le avuse; aci se năcăji cât 
numai unul Dumnezeu ştie chinul, ce Va tras. Dar răului nu se 
lăsă. Isi purtă oficiul cu cea mai mare sfinţenie şi eră mamă 
şi tată la opt prunci. Credea, că doară vor vedeă și cei mai 
mari năcazul lui si lor mută într'un loc, unde să-i fie mai lesne 
creşterea pruncilor. Dar pace! Cei mai mari, ca cei fără năca- 
zuri, nu ştiu să se pună în starea celor mici şi năcăjiţi şi așa 
pe Tata Pamfil îl lăsară să se svârcolească în Valea-sacă, ca 
peștele pe uscat. Si-| dureă inima pe Tata Pamfil, când vedeă, 
cum unii, cari nu aveau alt merit, decât că şi slujba Dumne- 
zeească abiă o indrugă, inaintează iar el, care înaintea altarului 
eră ca un înger și între popor ca un patriarh, el nu putea înaintă, 
căci nu eră neam cu cei mai mari. Era cât pe aci să despereze 
bietul om. Dar Dumnezeu il intări în fire. De aveă copii mulţi 
și pentru creşterea lor mijloace puţine, Dumnezeu voi ca baremi 
să fie copii buni, să înveţe bine si să aibă purtări alese. Apoi 
când Dumnezeu ţine cu omul, o lume întreagă ce-i poate face?! 
Cu mare greu putù pune mâna pe un știpendiu pentru co- 
pilul cel mare când eră prin clasa a Il-a gimnazială. Dar credeţi 
că folosi copilul măcar un singur ban din acel ştipendiu? Nu, 
el nu aveă lipsă, că erà copilul tătâne-său, învăţă pe alţii şi în 
schimb căpătă toate cele de lipsă. Asa știpendiul copilului îl 
folosiă tata Pamfil pentru lipsele casnice. După-ce gătă școalele 
gimnaziale îi face Tata Pamfil propunerea să între în teologie, 
că acolo va putea învăţă fără spese. Ci tinărul nu se învoi; 
„Văd eu năcazul în care înglozi Dumniata, nu voi mai întră şi 
eu în el“. Merse la universitate și fără ajutor de un ban dela 
tată-so, în patru ani de zile gătă drepturile și căpătă diploma 
de doctor în drepturi. 

Din acest minut începu a răsări încet pe încet soarele și 
pentru bietul Tata Pamfil Că Iuliu, care făcuse doctoratul in 
drepturi, se duse practicant la un advocat şi-i trimitea tătâne-său 
la fiecare primă 10—15 fi. Iară după trei ani de zile fäcù exa- 
menu! de advocat şi-şi deschise cancelaria la un oraş mare. 
Acum toate lucrurile Tatii Pamfil luară altă faţă, că Iuliu luă 
pe toţi copiii la sine, pe toţi îi folosiă in cancelarie in orele 
libere şi fiecare scriă, cu fete cu feciori, măcar atâta cât le 
plătea mâncarea. Incet, încet isprăvi gi copilul al doilea drep- 
turile, al treilea medicina, și al patrulea profesura. Ceşti doi mai 
mic! trecură în România, unde munca este mai bine plătită, 
decât la noi, şi de tunde trimiteau tatălui lor bani de plăti toate 
datoriile ce le făcuse, când ei erau mici. 
| Fetele cele mai mari sânt măritate bine, după oameni aleşi, 
iar cea mai mică o mărită chiar acum după un cleric, pe care l'a 
gi luat de ajutor lângă sine. Că-şi zice părintele Pamfil: „Valea- 
Sacă, — cu popor puţin si sărac, dar e parohie cu noroc. Am 

o leacă de moșie, ce-i cumpărată din zilele cele bune, când imi 
trăiă preoteasa, nu bucuros aş vinde-o. Deci ginerele să-mi 
rămână ajutor betrânețelor, că chiar în Valea-Sacă lor lăsă doară 
şi fără patron. 

Acum cântă părintele, Pamfil şi de zece ori pe zi: „Preamărit 
fie numele Tău, Doamne, pentru toate câte mi-ai făcut miel“ 


CHIPURILE NOASTRE. 


Câtă ţară am umblat - Mătasa fuiorului 
Eu ca tine n'am aflat . Ochii negri negrișori, 
__Naltă 'n trup și subțireă Fă-i mândruţo vânzători 
Gura ca o ciregea Că m'oi face negustor 
Păru pana corbului . Negustor de ochișori. 
STIRI. 7 


Duminecă în 14 Aprilie a. c. sa tinut in comuna Vaca, 
-desp. Brad a doua prelegere. poporală în acest an. Pentru con- 
ducerea prelegerii au fost din partea comitetului prof. S. Albu, 
însoţit de prof, T. Suciu, După deschidere învățătorul I. Bârna 
` a vorbit despre îngrijirea vitelor si asigurarea lor. S'a pornit o 
mişcare pentru o tovărăşie de asigurare a vitelor. 

Durere, că parohul Bradului, — după atâtea rugări nu poate,— 
că nu vrea — să înceapă sf. liturgie până după 10 ore și când 
ies oamenii din biserică e trecut de 12, iâr după amiazi, fiind 
cringurile tare împrăştiate, sătenii nu se mai pot adună. De aceea 
in Brad nu s'a putut ţineă în 14 Aprilie prelegerea pusă. Ne-avână 
ce face, până la 10 — sânt si de aceia, cari înainte de biserică 
întră puţin la birt şi apoi la biserică. lată câștigul. De cumva 
Veneratul Consistor nu se va îndură să facă puţină rânduială. 


e 
In despărțământul Braşov se ţin prelegeri poporale în 1 
Aprilie v. în comuna Rotbav, în 8 Aprilie în Herman, in 15 Aprilie 
în comunele Bod gi Sâmpetru, iar în 21 Aprilie în urcheş. Se 
vor tinea prelegeri economice, se vor înfiinţă agenturi, se vor 
împărţi pomi printre membrii agenturilor şi se vor ţineă mai multe 
conferinţe împreunate cu proiecţiuni de skiopticon. | 
Q 
Numărul viitor al revistei noasire va apăreă pe o întindere 
de 32 pagini — din prilegiul Wa 


Rugam pe abonaţii cari a primese regulat numerele să 
facă mai întâi întrebare la poştă si numai după aceia să se adreseze 
administraţiei noastre, și nu redacţiei care are altă meserie. 








Tiparul tipografiei arhidiecezane, Sibiiu, 

